Margot Stevenson
Margaret Helen Stevenson (8. veebruar 1912 Manhattan, New York – 2. jaanuar 2011 Manhattan, New York) oli USA näitleja. Ta tegutses põhiliselt Broadwayl. Üks tema tuntumaid osatäitmisi oli näidendis "You Can't Take It With You". Mõnda aega oli ta ka filminäitleja Hollywoodis, kus ta oli muu hulgas Ronald Reagani partner filmis "Smashing the Money Ring" (1939). Ta on tuntud ka raadioseriaalist "The Shadow" (1938), kus ta esines koos Orson Wellesiga, mängides Margo Lane'i.